Le Mespris de la vie et consolation contre la mort/« Faisons mourir en nous nostre concupiscence »
# Le Mespris de la vie et consolation contre la mort/« Faisons mourir en nous nostre concupiscence »

Faisons mourir en nous nostre concupiscence, Arrachant de nos ceurs le monde dangereus, Mais de nous arracher du monde mal-heureus : Nous n'en avons de DIEU obtenu la licence :

Le Chrestien doit sortir de ceste demeurance Quant son terme est finis, mais s'enfuir peureus Avant le tems prefix, de ce cors douloureus Cest enfraindre du ciel l'immuable ordonnance.

Il ne faut trop hair la trame de ses jours N'y trop l'aimer aussi, nous conformant tousjours Ou a l'un ou à l'autre, à mourir ou à vivre,

DIEU nous à en ce cors comme en bataille mis Et scait quant il nous à la retraite promis. Le soldat de son chef la volonte doit suivre.

